《送施宣教》
宋代·王炎

翩翩贵公子，和气如春温。
倾盖一晤语，肯吐胸中真。
江头雨新霁，浮鷁波鳞鳞。
骑凤吹玉箫，归欤觐慈亲。
我老无所营，君方富青春。
后会未有期，人来时嗣音。
毛颍二十辈，深衷致殷勤。
助君赋子虚，高飞到青云。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。